CELEX: 32008R1109
Language: el
Date: 2008-11-06 00:00:00
Title: Κανονισμός (ΕΚ) αριθ. 1109/2008 της Επιτροπής, της 6ης Νοεμβρίου 2008 , που τροποποιεί για 100ή φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 299/23
            
         
      ΚΑΝΟΝΙΣΜΌΣ (ΕΚ) αριθ. 1109/2008 ΤΗΣ ΕΠΙΤΡΟΠΉΣ
   
   της 6ης Νοεμβρίου 2008
   που τροποποιεί για 100ή φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτο εδάφιο,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 10 Οκτωβρίου 2008, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων, με την προσθήκη τριών προσώπων στον κατάλογο, επειδή υπάρχουν πληροφορίες ότι συνδέονται με την Αλ Κάιντα.
            
         
               (3)
            
            
               Το παράρτημα Ι πρέπει να τροποποιηθεί αντιστοίχως.
            
         
               (4)
            
            
               Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως.
            
         
               (5)
            
            
               Η Επιτροπή θα ενημερώσει τα ενδιαφερόμενα άτομα σχετικά με τους λόγους στους οποίους στηρίζεται ο παρών κανονισμός, θα τους δώσει την ευκαιρία να υποβάλουν παρατηρήσεις σχετικά με αυτούς τους λόγους και θα επανεξετάσει τον παρόντα κανονισμό αφού λάβει τις παρατηρήσεις και ενδεχομένως άλλες συμπληρωματικές πληροφορίες,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2008.
      
         
            Για την Επιτροπή
         
         Benita FERRERO-WALDNER
         
         
            Μέλος της Επιτροπής
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις προστίθενται υπό τον τίτλο «Φυσικά πρόσωπα»:
      
                  (1)
               
               
                  Adil Muhammad Mahmud Abd Al-Khaliq [επίσης γνωστός ως α) Adel Mohamed Mahmoud Abdul Khaliq· β) Adel Mohamed Mahmood Abdul Khaled]. Ημερομηνία γέννησης: 2.3.1984. Τόπος γέννησης: Μπαχρέιν. Αριθ. διαβατηρίου: 1632207 (Μπαχρέιν). Άλλες πληροφορίες: α) Ενήργησε για λογαριασμό της και παρείχε χρηματοδοτική, υλική και υλικοτεχνική υποστήριξη στην Αλ Κάιντα και στη Λυβική Μαχόμενη Ισλαμική Ομάδα, καθώς και παρείχε ηλεκτρικά μέρη που χρησιμοποιούνται σε εκρηκτικά, σε υπολογιστές, σε συσκευές GPS και σε στρατιωτικό εξοπλισμό. β) Εκπαιδεύτηκε από την Αλ Κάιντα στον χειρισμό μικρών όπλων και εκρηκτικών στη Νότια Ασία και πολέμησε στο πλευρό της Αλ Κάιντα στο Αφγανιστάν. γ) Συνελήφθη στα Ηνωμένα Αραβικά Εμιράτα τον Ιανουάριο 2007 με την κατηγορία ότι ήταν μέλος της Αλ Κάιντα και της Λυβικής Μαχόμενης Ισλαμικής Ομάδας. δ) Μετά την καταδίκη του στα Ηνωμένα Αραβικά Εμιράτα στα τέλη του 2007, μετεφέρθη στο Μπαχρέιν στις αρχές του 2008 για να εκτίσει το υπόλοιπο της ποινής του.
               
            
                  (2)
               
               
                  Abd Al-Rahman Muhammad Jaffar Ali [επίσης γνωστός ως α) Abd al-Rahman Muhammad Jaffir· β) Abd al-Rahman Muhammad Jafir Ali· γ) Abd al-Rahman Jaffir Ali· δ) Abdul Rahman Mohamed Jaffer Ali· ε) Abdulrahman Mohammad Jaffar· στ) Ali Al-Khal· ζ) Abu Muhammad Al-Khal]. Ημερομηνία γέννησης: 15.1.1968. Τόπος γέννησης: Muharraq, Μπαχρέιν. Υπηκοότητα: Υπήκοος του Μπαχρέιν. Άλλες πληροφορίες: α) Χρηματοδότης και διαμεσολαβητής της Αλ Κάιντα, εγκατεστημένος στο Μπαχρέιν. β) Τον Ιανουάριο του 2008, καταδικάστηκε από το Ανώτατο Ποινικό Δικαστήριο του Μπαχρέιν με την κατηγορία ότι χρηματοδοτούσε την τρομοκρατία, ότι συμμετείχε σε εκπαίδευση για τρομοκρατική δράση, ότι διευκόλυνε τη μετακίνηση άλλων ατόμων που επρόκειτο να εκπαιδευτούν για τρομοκρατικές δράσεις στο εξωτερικό και ότι ήταν μέλος τρομοκρατικής οργάνωσης. Ελευθερώθηκε αφού εξέτισε την ποινή του κατόπιν αποφάσεως του Δικαστηρίου. γ) Εγκατεστημένος στο Μπαχρέιν (Μάιος 2008).
               
            
                  (3)
               
               
                  Khalifa: Muhammad Turki Al-Subaiy [επίσης γνωστός ως α) Khalifa Mohd Turki Alsubaie· β) Khalifa Mohd Turki al-Subaie· γ) Khalifa Al-Subayi· δ) Khalifa Turki bin Muhammad bin al-Suaiy]. Ημερομηνία γέννησης: 1.1.1965. Υπηκοότητα: Υπήκοος του Κατάρ. Αριθ. διαβατηρίου: 00685868 (Κατάρ). Αριθμός ταυτότητας: 26563400140 (Κατάρ). Άλλες πληροφορίες: α) Χρηματοδότης και διαμεσολαβητής, εγκατεστημένος στο Κατάρ, ο οποίος παρείχε χρηματοδοτική στήριξη και ενήργησε για λογαριασμό των αρχηγών της Αλ Κάιντα, και μετέφερε στρατολογούμενους σε στρατόπεδα εκπαίδευσης της Αλ Κάιντα στη Νότια Ασία. β) Τον Ιανουάριο του 2008, καταδικάστηκε ερήμην από το Ανώτατο Ποινικό Δικαστήριο του Μπαχρέιν με την κατηγορία ότι χρηματοδοτούσε την τρομοκρατία, ότι συμμετείχε σε εκπαίδευση για τρομοκρατική δράση, ότι διευκόλυνε τη μετακίνηση άλλων ατόμων που επρόκειτο να εκπαιδευτούν για τρομοκρατικές δράσεις στο εξωτερικό και ότι ήταν μέλος τρομοκρατικής οργάνωσης. γ) Συνελήφθη στο Κατάρ τον Μάρτιο του 2008. Εκτίει την ποινή του στο Κατάρ (Ιούνιος 2008).